**Тақырыбы:**«Алтын теңге»   
**Мақсаты:** Оқушыларды ұлттық теңгенің шығу тарихымен таныстыру.   
Оқушыларды рәміздерімізді құрметтеуге, тәуелсіз қазақ елінің жетістік терін, тарихын білуге тәрбиелеу. Оқушылардың өзіндік көзқарастарын қалыптастырып, шығармашылық қабілеттерін дамыту.   
**Түрі:** Танымдық ойын.   
**Ойынның көрнекілігі:** Теңге суреттері, нақыл сөздер.   
**Ойынның барысы:**   
Қазақстан Республикасының Мемлекеттік Әнұранын орындау.  Ойынға қатысушы екі команда :1.«Қазақстан»,2.«Теңге» топтары  
 І-ші кезең Сұрақ-жауап кезеңі. ІІ-ші кезең Мақал сөздің мәйегі. ІҮ-ші кезең Білгенге маржан.  
**Ойын барысы:**   
**Жүргізуші:** – Саламатсыздар ма құрметті оқушылар мен ұстаздар, баршаңызға Қазақстан Республикасының Тәуелсіздігіне 25 жыл мерекесі құтты болсын, бүгінгі «Алтын теңге» танымдық ойынына қош келіпсіздер.   
**Жүргізуші:** - Әр мемлекеттің тәуелсіздігін білдіретін өзіне тән белгілері болады. Бүгінгі танымдық ойында сол басты белгілердің бірі Қазақстанның ұлттық валютасы теңге туралы әңгімелейміз.   
Теңге, теңге, теңгелер,   
Теңге адамға дем берер.   
Тіршіліктің арбасы,   
Теңгеменен дөңгелер.   
**Жүргізуші :** - Балалар, ойынымызға белсене араласып, зейін қойып тындай отырыңыздар, ойын барысында қазір алатын ақпараттарыңыз бойынша да сұрақтар болатынын айта кетейік.   
Тәуелсіздік алған елдің ең бірінші айрықша белгісі -ұлттық валюта. Олай болса, Қазақстан Республикасының да айрықша белгісі ұлттық валюта сы теңге. Ол - Қазақстан Республикасы көлемінде пайдаланылатын заңды төлем құралы.   
Ақша-асыл қазына, халық байлығы.   
Халқымыз теңгені бұрын да пайдаланған. Теңге атауы орта ғасырлардан бастау алады.VIII-IX ғасырларда әр билеушінің өз руының рәміздері бейнеленген теңгелері айналымда жүрді. XIV ғасырдың аяғында Қазақстан аумағында Әмір Темірдің мәнеті айналыста болды.   
Ал, XVI- XVIІІ ғасырларда мыс тиындар қолданыста жүріп, Қазақстанның Орта Азия мемлекеттерімен және Ресеймен сауда-саттық байланыста болғанын айғақтайды. Түркі тілдес халықтың «тәнге» деген ақша атауынан орыстың «деньги» деген сөзі шыққан. Ерте замандарда теңгелерді Түркістан, Тараз қалаларындағы арнаулы шеберханаларда жасаған.   
Кеңес Үкіметі заманында білеміз ия балалар, барлық СССР құрамындағы мемлекеттердің бәрінде де айналымда рубль болды.   
Ал, 1991жылы еліміз Тәуелсіздігін алғаннан соң Елбасының Жарлығымен Тәуелсіз елдің өзіндік айрықша валютасы болу керектігі аталды. Сөйтіп, Англиядағы «Харисан енд санс» компаниясына тапсырыс жасалып, 1993 жылдың 12 қарашасында елімізге ұлттық валютамыз теңге енгізіліп, Елбасының бұйрығы бойынша 1993ж. 15 қарашасынан бастап Қазақстан Республикасы аумағында теңге валютасы айналымға енгізілді. Ал, алғашқы тиындарымыз Германияда жасалынды.   
Қазақ валютасын өмірге келтірген суретшілер Тимур Сүлейменов, Мендібай Алин, Ағымсалы Дүзелханов, Қайролла Ғабжәлелов.   
  
**Жүргізуші:** -Ең алғашқы бекітілген тенге купюраларының бірінші бетінде қазақ халқының әйгілі ұлы тұлғалары Әл-Фараби, Сүйінбай, Құрманғазы, Шоқан, Абайдың бейнелері басылды. Бүгінгі күні Алматы қаласында ақша шығаратын фабрика жұмыс істейді және Өскемен қаласында металлургия заводында монеталар шығарылады.   
Мінекей, құрметті оқушылар, тәуелсіздігімізді білдіретін бірінші белгі ұлттық теңгеміздің шығу тарихын да есімізге түсірдік. Олай болса, ойынымызды бастауға рұқсат етіңіздер. Ойынға қатысушы екі команда: **1.«Қазақстан»,2.«Теңге» топтары.**

**І-кезең «Сұрақ – жауап»**  **бастайық:**  Сіздерге түрлі сұрақтар қоямын.   
1.Ұлы тұлғалары бар, Керек құнды қағаздар (теңге).   
2.ҚазақстанРеспубликасының тұңғыш Президенті Нұрсұлтан Әбішұлы Назарбаев қашан сайланды? (1991жылы1 желтоқсанда)   
3.Тәуелсіздік белгілерін атаңдар.(Валюта,Ту, Елтаңба және Әнұран)   
4.Қандай жағдайда тулар көтеріліп, мемлекеттің әнұраны орындалады?   
(Екіжағдайда: 1 ) Мелекет басшысының іс-сапарыкезінде; 2) Олимпиада жеңімпаздары анықталғанда)   
5.Қазақстан Республикасы әнұранының авторларын ата? (Ж. Нәжмеденов, Н.Назарбаев, Ш. Қалдаяқов)   
6. Рәміздер дегеніміз не? (Мемлекеттерді бір – бірінен ажыратып тұратын нышан - белгілер)   
7.Қазақстан Республикасы туының авторы кім?(Ш. Ниязбеков)   
8.Қазақстан Республикасы Елтаңбасының авторы кім?(Ш. Уәлиханов, Ж. Мәлібеков)   
9.ҚазақстанРеспубликасының ұлттық валюта күнін атандар? (1993 жылдың 15 қарашасында елімізде ұлттық валюта күні) 10. «Теңге» деген сөзге синоним табыңыздар:(теңге, тиын, ақша, валюта, қаржы,капитал). 11. Мемлекетіміздің елбасы? (Н.Ә. Назарбаев). 12.Тәуелсіздік алған елдіңең бірінші айрықша белгісі?( ұлттық валюта). 13.Айрықша белгісі, Әлемнің тынысы, Байлықтың белгісі (ақша).   
Жүргізуші: - Рахмет, балалар Рахмет. Мен«Теңгемін, теңгемін!»   
Қазақ деген елденмін.   
Тәуелсіздік – тұғырым,   
Жарқын менің ғұмырым! 

**ІІ-ші кезеңі «Мақал сөздің мәйегі»** кезеңіне кезекті берейік. Бұл кезеңде сіздерге мақал мәтелдер беріледі, сол мақалдардың бос орындарын сіздер қажетті сөздермен толықтырасыздар. Сіздерге көмек ретінде тапсырманың бірінші жолында қажетті сөздеріңіз бар.   
Мақал - мәтелдер   
Берілген мақал - мәтелдер арасындағы бос орынға төмендегі сөзді жаз.   
( дүние, көз, дария, теңге, санап, шашу, есеп, ақшасы, судың, құлып, сом, ақшасыз)   
1. \_\_\_\_\_ тиыннан өсер (теңге).   
Жылқы құлыннан өсер.   
2. Есепсіз \_\_\_\_\_\_ жоқ (дүние).   
3. Алтын тапсаң \_\_\_\_\_\_\_ ал (санап).   
5. Тамшыдан тама берсе \_\_\_\_\_\_\_ болар (дария).   
6.\_\_\_\_\_\_ оңай, жинау қиын (шашу).   
7. Ақша ашпайтын \_\_\_\_\_\_\_\_\_ жоқ (құлып).   
8. \_\_\_\_\_\_ да сұрауы бар (судың).   
9. Ақшада \_\_\_\_ жоқ (көз).   
10. Ар - намысы таза адамның \_\_\_\_\_\_ аз болады (ақшасы).   
11.Мың\_\_\_\_ болғанша   
Жүз досын болсын (сом).   
12.Базарда бәрі бар,   
\_\_\_\_\_\_\_\_\_\_ешкім бермейді. (ақшасыз)

**ІІІ-ші кезең.** **«Тапқырлар мен зейінділер»**1.Қандай валюта халықаралық болып саналады? (евро, доллар)   
2.Теңгеге дейінгіҚазақстанның ақшавалютасы қалай аталған? (рубль)   
3.Қазіргі кезеңдеҚазақстан территориясында қандай номиналды   
Банкноттар қолданыста? (200, 500,1000,2000, 5000, 10000,20000)   
4.Бүгінгі күніҚазақстан территориясында қандай монеталар қолданыста жүр? (1,2,5,10,20,50,100)   
5.Алғашқы Қазақстан теңгесі қайда басылды? Англияда " Харрисонжәне оның ұлдары" компаниясында )   
6.Алғашқы Қазақстан тиыны қайда басылды? (Германияда)   
7.Ұлттық валютамыздың дизайнын жасаушы авторлық топтың жетекшісі кім болды?( Тимур Сүлейменов)   
8.Ақшаны қайдажинауға болады? (банкте)   
9.Бүгінгі күні банкноттар қай жерде шығарылады?(Алматы қаласында фабрика ашылған) 10.Монеталар бүгінгі таңда қайда шығарылады. (Өскемен қаласында, монета сарайында)

**ІҮ-ші кезең.**. **«Білгенге маржан»** Балалар, әр елдің өзінің төл валютасы болады, ендеше, мен сіздерге әр елдердің валютасымен таныстырып өтейін,әр елдің валюта атауы әр түрлі Италия – лира, Куба – песо, Үндістан – рупия, Иран – риал, Қырғыз станда – сом, Ресейде – рубль, Германияда-евро, Америкада -доллар, және қолданыста монеталар да бар Ұлыбританияда-фунт, Украинада—гривна, Қытайда — юань, Тәжікстанда —манат, Өзбекстан да –сум, Түр кияда – лира, Кореяда—йена, Латвия-лат деп аталады әліде көп елдер бар және де валюта атаулары әртүрлі. Балалар, ал осы валюталарын аталған мемлекет азаматтары мақтан тұтады және қастерлейді. Сіздер де құрметті балалар, төл валюталарыңызды қастерлей біліңіздер. Ал енді тапсырма берілген қағазда әр мемлекеттін төл валютасын жазы ңыздар.  
(лира, песо, рупия, риал, сом, рубль,евро, доллар,фунт,гривна, юань, манат,сум, лира, йена, лат)    
1.Италия – лира   
2.Куба – песо   
3.Үндістан – рупия   
4.Иран – риал   
5.Қырғызстанда - сом   
6.Ресейде - рубль   
7.Германияда - евро   
8.Америкада — доллар   
9.Ұлыбританияда-фунт   
10.Украинада—гривна   
11.Қытайда — юань   
12.Тәжікстанда —манат   
13.Өзбекстанда -сум   
14.Түркияда - лира   
15. Кореяда—йена   
16.Латвия-лат   
  
**Қорытынды:**   
Тәуелсіздігі мен ұлттық валюта – ажырамас ұғымдар. Ал теңгеміздің орнықты болуы, сонымен қатар, қаржы саласының тұрақты болуы тәуелсіздігімізді арттыра түсетіні хақ.Біз әлі жас мемлекетпіз.Солай бола тұрса да 25 жылда біраз жақсылыққа куә болып үлгердік. Әлі де асар асуымыз, алар белесіміз алда. Бірлігі мен ынтымағы жарасқан республикамызға «Көкбайрағы биіктеп, арманың өжет, Алашым» деп тілекайтпақпыз.Тәуелсіздік таңы арайлап атып, егемендігіміз еңселі бола берсін дей келе бүгінгі сайысымызды аяқтаймыз. Баршаңызға зор денсаулық, бейбіт өмір тілеймін. Назарларыңызға рахмет!   
1.Италия -  
2.Куба -  
3.Үндістан -  
4.Иран -  
5.Қырғызстанда -   
6.Ресейде -   
7.Германияда -    
8.Америкада -  
9.Ұлыбританияда -  
10.Украинада -  
11.Қытайда -  
12.Тәжікстанда -  
13.Өзбекстанда -  
14.Түркияда -   
15. Кореяда -  
16.Латвия - 



